Fabrizio Brecciaroli

Fabrizio Brecciaroli (š. njuhčâmáánu 29. peeivi 1976, Jesi, Italia) lii italialaš diplominsner, kote lii luuhâm anarâškielâ Oulu ollâopâttuvvâst. Sun valmâštui filosofia maisterin njuhčâmáánu 31. peeivi 2022.  

Pargo
Brecciaroli parga Anarâškielâ seervi mediapargen, já lii porgâm uáli jo ennuv anarâškielâlii Wikipedia oovdân. Suu spesialiteet lii meid lamaš anarâškielâlii kirjálii kulttuur huksim. Sun lii jurgâlemsyergi äššitobdee, já sun lii meid toimâm italiakielâ máttáátteijen Zürich kuávlust. Brecciaroli lii majemui aaigij jurgâlâm nuorâikirjálâšvuođâ anarâškielân já toimâttâm Anarâš-loostâ, Loostâš-lostii já Anarâš aavis. Sun lii toimâttâm kuulmâuáság tihtâantologia anarâškielân, mii almostui juovlâmáánust 2022, já "Kielâ, mii ij kuássin jáámmám" -nommâsii nooveelantologia, mii almostui ive 2023. 

Jurgâlusah
Kirjálâšvuotâ
 Jeff Kinney: Čuovâuáivi peivikirje – Stuorrâviljâ almaaštâl (almostui njuhčâmáánust 2022)
 Jeff Kinney: Čuovâuáivi peivikirje – Jo rijttáá (almostui čohčâmáánust 2022)
 Jeff Kinney: Čuovâuáivi peivikirje – Hyenes luho keesi (almostui juovlâmáánust 2023)
 Jeff Kinney: Čuovâuáivi peivikirje – Korrâ tuotâvuotâ (almostui porgemáánust 2025)
Oppâkirjeh
 Lehtinen, Ismo et al.: Ele tiervân 8, tiervâsvuotâtiäđu oppâkirje káávcádluokkaláid
 Heikkilä, Hanna et al.: Ele tiervân 9, tiervâsvuotâtiäđu oppâkirje oovcádluokkaláid

Kirjeh
 2022 – Anarâškielâ tihtâantologia (toim.)
 2023 – Anarâškielâ nooveelantologia (toim.)

Käldeeh

*